CELEX: 32015R1776
Language: lt
Date: 2015-10-05 00:00:00
Title: 2015 m. spalio 5 d. Tarybos reglamentas (ES) 2015/1776, kuriuo panaikinamas Reglamentas (EB) Nr. 872/2004 dėl papildomų ribojančių priemonių Liberijai

6.10.2015   
            
            
               LT
            
            
               Europos Sąjungos oficialusis leidinys
            
            
               L 259/1
            
         TARYBOS REGLAMENTAS (ES) 2015/1776
   2015 m. spalio 5 d.
   kuriuo panaikinamas Reglamentas (EB) Nr. 872/2004 dėl papildomų ribojančių priemonių Liberijai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2004 m. balandžio 29 d. Tarybos bendrąją poziciją 2004/487/BUSP dėl papildomų ribojančių priemonių Liberijai (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 872/2004 (2) nustatomas lėšų ir ekonominių išteklių įšaldymas to reglamento priede išvardytiems fiziniams ir juridiniams asmenims, įstaigoms ir subjektams;
            
         
               (2)
            
            
               2015 m. spalio 5 d. Taryba priėmė Sprendimą (BUSP) 2015/1782 (3), įgyvendinantį 2015 m. rugsėjo 2 d. Jungtinių Tautų Saugumo Tarybos rezoliuciją 2237 (2015), kuriuo atitinkamai nutraukiamas JT ST rezoliucijos 1521 (2003) 4 punkte ir JT ST rezoliucijos 1532 (2004) 1 punkte nustatytų draudimo keliauti ir turto įšaldymo priemonių galiojimas;
            
         
               (3)
            
            
               todėl tikslinga nedelsiant panaikinti Reglamentą (EB) Nr. 872/2004,
            
         PRIĖMĖ ŠĮ REGLAMENTĄ:
   1 straipsnis
   Reglamentas (E B) Nr. 872/2004 panaikinamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2015 m. spalio 5 d.
      
         
            Tarybos vardu
         
         
            Pirmininkas
         
         N. SCHMIT
      
   
   
      (1)  OL L 162, 2004 4 30, p. 116.
   
      (2)  2004 m. balandžio 29 d. Tarybos reglamentas (EB) Nr. 872/2004 dėl papildomų ribojančių priemonių Liberijai (OL L 162, 2004 4 30, p. 32).
   
      (3)  2015 m. spalio 5 d. Tarybos sprendimas (BUSP) 2015/1782, kuriuo panaikinama Bendroji pozicija 2004/487/BUSP dėl kitų ribojančių priemonių Liberijai ir kuriuo iš dalies keičiama Bendroji pozicija 2008/109/BUSP dėl ribojančių priemonių Liberijai (žr. šio Oficialiojo leidinio p. 25).